**POHJOISEN MONTÉ-ÄSSÄ -SÄÄNNÖT**

Kilpailuun ovat oikeutettuja osallistumaan 4-vuotiaat ja vanhemmat lämminveriset.

Karsintalähtöjä ajetaan 2. Karsintalähdöt ja finaali ajetaan tasoitusajona sarjamäärityksellä p. 25 000€ + 20m / 500 000€ / enintään 525 000€.

2100 m matkalla. Mahdollinen karsinta karsintalähtöihin suoritetaan normaalin karsintapistelaskun mukaan.

Pisteet lasketaan hevoselle 20-15-10-7-5-2, vain rahasijoille sijoittuneet saavat pisteitä. Loppukilpailuun pääsee kuusitoista (16) eniten karsintalähdöistä pisteitä kerännyttä hevosta. Tasapisteissä ratkaisee parempi pistesija. Jos ne ovat samat, ratkaisee karsintalähdössä saavutettu parempi km-aika. Jos sekin on sama, ratkaisee arpa. Mikäli loppukilpailuun oikeutettu hevonen on estynyt osallistumasta, täytetään sen paikka seuraavaksi eniten pisteitä keränneellä hevosella jne. Mahdollisesti vapaaksi jäävät finaalipaikat täytetään karsintalähtöihin osallistuneilla hevosilla Suomen Hippos ry:n ravikilpailusääntöjen karsintapisteiden mukaisessa järjestyksessä. Mikäli kilpailupaikkoja jää vielä vapaaksi karsintoihin osallistuneiden jälkeen, käytetään normaalia karsintajärjestelmää lopuista paikoista.

Ohjastaja, jolla on alle kymmenen (10) montestarttia urallaan, saa ajamalleen hevoselleen 20 m:n hyvityksen.

Loppukilpailuun ovat oikeutettuja osallistumaan ensimmäisen palkinnon suuruudesta riippumatta myös ne mC- ja C-ajoluvan haltijat, jotka ovat ohjastaneet vähintään 15 lähtöä totoraveissa ennen loppukilpailun ilmoittautumispäivää.

Loppukilpailun voittajahevosen omistajalle, ohjastajalle ja hoitajalle kunniapalkinto ja voittajahevoselle loimi.

Kilpailun järjestää yhteistyönä Rovaniemen ja Tornion raviradat